Goreyê zanayîşanê ke roniştoxanê herême ra ameyî girewtene leşkerê dewleta tirke ya îşxalkere nê wextî de bi hawayêkê keyfîyî dewaranê roniştoxanê dewa Makû ser o guleyan erzenê û dewaranê înan kişenê.
Goreyê heman çimeyan heta nika bi desan dewarî kişîyayî û bi seyan dewarî zî birîndar bîyî. Heywandarîye çimeyo sereke yê debarê roniştoxanê herême yo.
29ê nîsane de zî teyarayanê şerî yê dewleta tirke ya îşxalkere Şîno de di ciwanê kurdî qetil kerdbî. Rejîmê Îranî heta nika vera nê hêrişan nêrazîbîyayîşê xo nêmojna.
